কাজল আগরওয়াল

**কাজল আগরওয়াল** (ইংরেজি: Kajal Aggarwal; জন্ম: ১৯ জুন ১৯৮৫) একজন ভারতীয় চলচ্চিত্র অভিনেত্রী। তার সফল চলচ্চিত্র পেশার মাধ্যমে, তিনি দক্ষিণ ভারতে জনপ্রিয়তা অর্জন করেছেন। অভিনয়ের পাশাপাশি কাজল মঞ্চ প্রদর্শনিতে অংশ নেন।

২০০৪ সালে, *[[কিউ! হো গায়া না...]]* চলচ্চিত্রের মাধ্যমে বলিউড চলচ্চিত্র শিল্পে এবং ২০০৭ সালে, *[[লক্ষ্মী কালিয়ানাম]]* চলচ্চিত্রের মাধ্যমে তেলুগু চলচ্চিত্র শিল্পে তার আত্মপ্রকাশ ঘটে। তার প্রথম বাণিজ্যিক সাফল্য ছিলো *[[চান্দামামা (২০০৭ চলচ্চিত্র)|চান্দামামা]]* (২০০৭)। তবে তিনি জনপ্রিয়তা অর্জন করেন মূলত *[[মাগাধীরা]]* (২০০৯) চলচ্চিত্রে অভিনয়ের পর, যা ছিলো তার অভিনীত ছবিগুলোর মধ্যে সবচেয়ে বড় বাণিজ্যিক সাফল্য। এই ছবির জন্য তিনি শ্রেষ্ঠ তেলুগু অভিনেত্রীর জন্যে ফিল্মফেয়ার পুরস্কারে মনোনীত হন। *[[ডার্লিং (২০১০-এর চলচ্চিত্র)|ডার্লিং]]* (২০১০), *[[বৃন্দাভানাম (চলচ্চিত্র)|বৃন্দাভানাম]]* (২০১০), *[[মি. পারফেক্ট (চলচ্চিত্র)|মি. পারফেক্ট]]* (২০১১), *[[বিজনেসম্যান (চলচ্চিত্র)|বিজনেসম্যান]]* (২০১২), *[[নায়ক (চলচ্চিত্র)|নায়ক]]* (২০১৩) এবং *[[বাদশাহ (২০১৩-এর চলচ্চিত্র)|বাদশাহ]]* (২০১৩) চলচ্চিত্রে ধারাবাহিক সাফল্যের মাধ্যমে তিনি তেলুগু চলচ্চিত্রে শীর্ষস্থানীয় অভিনেত্রী হিসেবে নিজেকে প্রতিষ্ঠিত করেন।

তিনি তামিল চলচ্চিত্রে অভিনয় করেছেন, *[[নান মহান আল্লা (২০১০ চলচ্চিত্র)|নান মহান আল্লা]]* (২০১০) তার উল্লেখযোগ্য কাজ। কিন্তু *মাগাধীরা* (২০০৯) চলচ্চিত্রের পর *[[মাত্তারান]]* (২০১২) এবং *[[ঠুপ্পাক্কি]]* (২০১২) তার দ্বিতীয় সবচেয়ে বড় সাফল্য অর্জনকারী চলচ্চিত্র, যার মাধ্যমে তামিল চলচ্চিত্রে তিনি নেতৃস্থানীয় অভিনেত্রী হিসাবে আবির্ভূত হন। তিনি বলিউডে প্রত্যাবর্তন করেন *[[সিংঘাম]]* (২০১১) চলচ্চিত্ররে মাধ্যমে, যা ছিলো ব্লকবাস্টার। এরপর তার পরবর্তী চলচ্চিত্র *[[স্পেশাল ২৬]]* ও বক্স অফিসে সাফল্য অর্জন করে।

## প্রাথমিক জীবন
কাজল আগরওয়াল ১৯ জুন ১৯৮৫ সালে ভারতের মুম্বইয়ে জন্মগ্রহণ করেন। তার বাবা বিনয় আগরওয়াল পেশায় একজন উদ্যোক্তা এবং মা সুমন আগরওয়াল একজন ময়রা (মিঠাইত্তয়ালা)। ছোট বোন নিশা আগরওয়াল তেলুগু ও তামিল চলচ্চিত্র অভিনেত্রী। তিনি কোলাবা, মুম্বইয়ের সেন্ট অ্যান উচ্চ বিদ্যালয়ে এবং জয় হিন্দ কলেজে পড়াশোনা করেন। এরপর মুম্বইয়ের কে. সি. কলেজ থেকে স্নাতক শেষে গণমাধ্যম বিষয়ে ডিগ্রী নেন। মহাবিদ্যালয়ে অধ্যয়নকালীন সময়ে তার মডেলিং কর্মজীবনের শুরু। অভিনয়ের সিদ্ধান্ত নেওয়ার পূর্বে তার পরিকল্পনা ছিলো ব্র্যান্ড ব্যবস্থাপনা বিষয়ে এমবিএ পড়ার।

## কর্মজীবন

### প্রাথমিক কর্মজীবন (২০০৪-০৮)
কাজল বলিউড চলচ্চিত্রে অভিনয় আত্মপ্রকাশ ঘটান ২০০৪ সালে কিউ! হো গায়া না... চলচ্চিত্রের মাধ্যমে, যেখানে তিনি দিয়ার বন্ধু হিসেবে একটি ছোটখাট ভূমিকা প্রণয়ন করেন। এরপর তিনি পি. ভারতীরাজা পরিচালিত বোম্মালাত্তাম চলচ্চিত্রে অর্জুন সর্জার পাশাপাশি অভিনয় করেন। যা ২০০৮ সালে মুক্তি লাভ করে।

তিনি তেলুগু চলচ্চিত্র শিল্পে তার আত্মপ্রকাশ ঘটান ২০০৭ সালে, তেজা পরিচালিত *[[Lakshmi Kalyanam|লক্ষ্মী কালিয়ানাম]]* চলচ্চিত্রে কল্যান রামের পাশাপাশি একটি প্রধান চরিত্র্রে অভিনয়ের মাধ্যমে। যা বক্স অফিসে সাফল্যের মুখ দেখে নি। একইবছর তিনি কিষ্ণ ভামসি পরিচালিত *[[Chandamama|চান্দামামা]]* চলচ্চিত্র কাজ করেন, যা ইতিবাচক সমালোচনা অর্জনের মধ্য দিয়ে কাজলের প্রথম প্রধান সফল চলচ্চিত্রে পরিণত হয়।

### মাগাধীরা এবং তেলুগু তারকাখ্যাতি (২০০৯-১১)
কাজল আগরওয়াল এর সুপারহিট সিনেমা মাগাধীরা মুক্তি পায় ২০০৯ সালে, যেটি কাজল আগারওয়াল এর সবচাইতে ব্যবসা সফল ছবি বলা যায়। ২০০৯ সালে আগারওয়ালের মোট মুক্তিপ্রাপ্ত চলচ্চিত্রের সংখ্যা ছিলো চার। প্রথমটি ছিলো বিনয় রাইয়ের বিপরীতে *[[মোধি ভিলায়াধু]]* যা মিশ্র সমালোচনা পেয়েছে এবং আর্থিকভাবেও অসফল হয়।

## ব্যক্তিগত জীবন
ব্যক্তিগত জীবনে কাজল বিয়ে করেন ব্যবসায়ী বন্ধু গৌতম কিচলুকে।

## ব্র্যান্ড প্রচারণা
থাম্ব|ডান|আগরওয়াল, সিভিএম এক্সপোর্ট, আইআইজেডব্লিও ২০১১

চলচ্চিত্র ছাড়াও, কাজল আরও জনপ্রিয় বিপুল সংখ্যক ব্রান্ডের প্রচারণা করেন। চলচ্চিত্র কর্মজীবন শুরু করার আগে, তিনি একজন মডেল হিসেবে বিভিন্ন বাণিজ্যিক অভিনয় করেন। তিনি ব্র্যান্ড দূত হিসেবে সেলিব্রিটি ক্রিকেট লিগের প্রতিনিধিত্ব করেন।
সৌন্দর্য সাবান প্রচারনায় ঐশ্বরিয়া রাই, প্রিয়াঙ্কা চোপড়া অসিন থত্তুমকালের পর কাজল লাক্সের জন্য ব্র্যান্ড দূত নির্বাচিত হন।
তিনি দক্ষিণ ভারতের বেশ কয়েকটি খুচরা ও অলঙ্কার দোকানের প্রচারণাও করেন, যেমন: হায়দ্রাবাদের *আএস ব্রদার্স*, পণ্ডীচেরিতে *শ্রী লাক্ষী জুয়েলারি* এবং সালেম, তামিলনাড়ুতে *এভিআর*।

## চলচ্চিত্র তালিকা

## পুরস্কার ও স্বীকৃতি
[থাম্ব|ডান|[জি সিনে পুরস্কার ২০১২, আগারওয়াল ]]

**অন্যান্য পুরস্কার / মনোনয়ন**
* মনোনীত, শ্রেষ্ঠ তেলুগু অভিনেত্রীর জন্য সাউথ স্কোপ পুরস্কার - *মাগাধীরা* (২০০৯)

## আরও দেখুন

* ভারতীয় চলচ্চিত্র অভিনেত্রীদের তালিকা

## তথ্যসূত্র

## বহিঃসংযোগ

* 
* 
* 
* 
* 

বিষয়শ্রেণী:১৯৮৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:ভারতীয় হিন্দু
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:ভারতীয় নারী মডেল
বিষয়শ্রেণী:মুম্বইয়ের নারী মডেল
বিষয়শ্রেণী:মুম্বইয়ের অভিনেত্রী
বিষয়শ্রেণী:পাঞ্জাবি ব্যক্তি
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:পাঞ্জাবি হিন্দু
বিষয়শ্রেণী:তামিল টেলিভিশনের অভিনেত্রী
বিষয়শ্রেণী:দক্ষিণ ভারতীয় আন্তর্জাতিক চলচ্চিত্র পুরস্কার বিজয়ী
বিষয়শ্রেণী:সিনেমা পুরস্কার বিজয়ী
বিষয়শ্রেণী:জয় হিন্দ কলেজের প্রাক্তন শিক্ষার্থী